|Aktuálny stav podnetu:||V riešení Tento stav trvá: 3 roky a 26 dní|
|Autor podnetu:||anonymný autor|
|Rieši:||MSÚ Prievidza|
|Lokalita:||Prievidza|
|Ulica:||A. Sládkoviča|
|Dátum nahlásenia:||24.2.2016|
|Dátum poslednej aktivity:||15.3.2016|
Rodinný dom je trvale neudržiavaný už 9 rokov, vnútri je silne znečistený po bezdomovcoch, ktorí tam v minulosti prebývali, pivnica je od povodne v roku 2010 nevyčistená (sú nej hlodavce, najmä kuny, ktoré znepríjemňujú najmä v noci život obyvateľov Sládkovičovej a Štúrovej ulice),okolie domu a záhrada sú zarastené neošetrovanými stromami, kríkmi a jedovatou burinou vysokou cca 2m. Po anonymnej sťažnosti občanov bývajúcich v okolitých uliciach Mestský úrad v Prievidzi v roku 2015 riešil uvedený stav a vydal Rozhodnutím Stavebného úradu príkaz vlastníkovi domu zariadiť nápravu. Na základe toho objednaná stavebná firma vyčistila vonkajšie okolie domu od prerastenej vegetácie, rozpadajúcich sa murovaných prístavieb a drevených búd pričom vyviezla 25 nákladných áut špiny, buriny a sutiny.
Vnútorné miestnosti chátrajúcej budovy nedostatočne zabezpečenej pred vstupom asociálov, narkomanov a p. však ostali nevyčistené a šíri sa z nich smrad a v lete nákazlivý hmyz.Obyvatelia mesta ale aj občania z iných miest počas turistickej sezóny prechádzajúci okolo tohoto domu po Sládkovičovej ulici a Bojnickej ceste pri pohľade na tento "skvost" v centre mesta nechápavo krútia hlavami, že mestské orgány si nevedia rady s vlastníkom domu. Najviac týmto nehygienickým stavom domu a jeho okolia ale trpia obyvatelia okolitých domov, ktorí sa márne snažia už dlhé roky dosiahnúť nápravu a pýtajú sa "dokedy ešte!"